La Biblioteca Infantil proposa una animació lectora per a conèixer el funcionament d’una biblioteca
2025-07-24

Les Biblioteques Municipals han començat l’any nou amb una programació que inclou, com és habitual, animacions lectores per als més xicotets. La primera d’elles tindrà lloc dimecres que ve 17 de gener, a les 18h i consisteix que els xiquets i les xiquetes presents aprenguen i coneguen, mentre es diverteixen, els criteris a partir dels quals s’organitza i funciona una biblioteca. Es tracta que els menuts usuaris sàpien com està distribuïda i classificada la Biblioteca Infantil en la qual passen part del seu temps lliure i cuán important és que els llibres que en ella habiten estiguen ben ordenats per a la seua fàcil localització.

En la primera part d’aquesta activitat lúdica i formativa, els més xicotets veuran una sèrie de vídeos explicatius sobre com s’organitza una biblioteca i, després, faran una posada en comú guiats per la tècnic de la Biblioteca Infantil. En la següent animació lectora, que tindrà lloc el 25 de gener, a les 18h, els participants es convertiran en bibliotecaris en un dia i, en aquest cas, se centraran més en les normes que se segueixen a l’hora de catalogar un llibre aprenent el concepte de “tejuelo” i com es confecciona per a poder classificar els llibres en les prestatgeries corresponents d’una biblioteca.